วันคนโสด 11.11 อาลีบาบาขาย 2 ชั่วโมง เท่ากับ เซเว่นไทยขายทั้งปี
วันคนโสด 11.11 อาลีบาบาขาย 2 ชั่วโมง เท่ากับ เซเว่นไทยขายทั้งปี / โดย ลงทุนแมน อาลีบาบารายงานสถิติว่าวันนี้ 11 เดือน 11 หรือวันคนโสดของจีน เป็นวันที่ทำยอดขายมากสุดในประวัติศาสตร์ของบริษัท โดยสามารถทำยอดขายได้มากถึง 100,000 ล้านหยวนในเวลาเพียง 1 ชั่วโมง 47 นาที
11 พ.ย. 2561

วันคนโสด 11.11 อาลีบาบาขาย 2 ชั่วโมง เท่ากับ เซเว่นไทยขายทั้งปี / โดย ลงทุนแมน
อาลีบาบารายงานสถิติว่าวันนี้ 11 เดือน 11 หรือวันคนโสดของจีน เป็นวันที่ทำยอดขายมากสุดในประวัติศาสตร์ของบริษัท โดยสามารถทำยอดขายได้มากถึง 100,000 ล้านหยวนในเวลาเพียง 1 ชั่วโมง 47 นาที
เมื่อคำนวณแล้วยอดขายนี้คือ 480,000 ล้านบาท
แต่ที่น่าสนใจคือ ตัวเลขนี้คือยอดขายทั้งปี 2560 ของ CPALL ที่เป็นเจ้าของร้านเซเว่น และ ร้านแม็คโคร  ที่มีสาขารวมกันเป็นหมื่นสาขา ซึ่งเป็นหนึ่งในบริษัทค้าปลีกที่มียอดขายมากสุดในประเทศไทย
แล้วค้าปลีกใหญ่สุดไทย เป็นอย่างไรเมื่อเทียบกับอาลีบาบา?
ทั้งปีของปีที่แล้วอาลีบาบามียอดขายที่เกิดขึ้นในจีน 125 ล้านล้านบาท มากกว่า CPALL 4.8 แสนล้านบาท ถึง 260 เท่า
คนจีน 1,400 ล้านคน คนไทย 70 ล้านคน หารกันได้คือ 20 เท่า
เรียกได้ว่าเมื่อเทียบยอดขายต่อคนแล้ว อาลีบาบา ยังขายได้มากกว่า 13 เท่า
เรื่องนี้เป็นเพราะโมเดลในการขายของอาลีบาลาเป็นการขายออนไลน์ที่เป็นแพลตฟอร์ม มีผู้ค้าหลายคนมาช่วยกันขาย ต่างจากการขายหน้าร้านแบบดั้งเดิมที่ร้านค้าต้องรับผิดชอบการขายเองทั้งหมด
แล้ววันคนโสดปีนี้เป็นอย่างไรเมื่อเทียบกับปีก่อน?
ปีที่แล้ว วันคนโสดของอาลีบาบาทำยอดขายได้ 8 แสนล้านบาท แต่ปีนี้ ล่าสุดอาลีบาบาทำยอดขาย 8 แสนล้านบาท ได้ภายใน 16 ชั่วโมง
ที่น่าสนใจคือแคมเปญวันคนโสดนี้เพิ่งเริ่มต้นเมื่อ 9 ปีที่แล้ว และในตอนนั้นอาลีบาบามียอดขายเพียง 2 ร้อยล้านบาทเท่านั้น..